13/07/2017 | Administración LocalMunicipal
Santiso
Alleamento de bens mobles innecesarios

Por parte da Xunta de Goberno Local, na sesión do 27-6-2017, aprobouse o seguinte acordo: 1. Aprobar o inicio do expediente de alleamento dos bens mobles patrimoniais seguintes: - Desbrozadora de brazo HYMACH: modelo TDH M 600 TR, ano de fabricación 2007, cabezal marca Orsi 1,20 m, sistema hidráulico e brazo extensible de 6 m. Valor: 2.500 € + IVE (3.025 €) - Asento: marca GRAMMER modelo MSG85/721, con amortiguación mecánica, respaldo abatible, repousabrazos e cabezal regulable en altura. Valor: 500 € + IVE (605 €) 2. Xustificar a conveniencia ou necesidade da medida na innecesariedade para o servizo municipal.3. Destinar os recursos obtidos do alleamento para a compra de nova maquinaria, en particular unha desbrozadora de man e un cortacéspede, necesarios para atender ao servizo municipal.4. O procedemento para o seu alleamento será a poxa á alza en convocatoria pública.5. Expor ao público o expediente por un prazo de quince días hábiles no taboleiro de edictos do concello e no Boletín Oficial da Provincia da Coruña. Este prazo é simultáneo co de licitación.6. Se non se presentan reclamacións, entenderase acordado o alleamento definitivamente e iso sen prexuízo do que se indica no apartado seguinte deste acordo.7. Comunicar expresamente o presenta acordo á Xunta de Galicia, a efectos de dar cumprimento ao establecido na lexislación vixente, sobre dación de conta dos alleamentos de bens mobles patrimoniais.8. Aprobar o prego de cláusulas administrativas e técnicas que rexerán o alleamento por poxa dos bens descritos no presente acordo, que se transcribe literalmente no anexo. Os tipos de licitación serán á alza os valores, IVE incluído, expresados na descrición dos bens.9. Publicar a licitación no BOP da Coruña e no taboleiro de edictos do concello para que no prazo de quince días hábiles se presenten as proposicións que se estimen pertinentes. No caso de presentación de alegación ou reclamacións, este prazo quedará suspendido, con comunicación incluída publicada no BOP e no taboleiro de edictos, ata a súa resolución e, no seu caso, reanudación do mesmo.10. Autorizar ao alcalde para que proceda á formalización do contrato de compravenda cos adxudicatarios. ANEXO O presente prego ten por obxecto regular o alleamento dos bens mobles que se citan, propiedade do Concello de Santiso: - Desbrozadora de brazo HYMACH: modelo TDH M 600 TR, ano de fabricación 2007, cabezal marca Orsi 1,20 m, sistema hidráulico e brazo extensible de 6 m. Valor: 2.500 € + IVE (3.025 €) - Asento: marca GRAMMER modelo MSG85/721, con amortiguación mecánica, respaldo abatible, repousabrazos e cabezal regulable en altura. Valor: 500 € + IVE (605 €) O importe dos ingresos obtidos polo alleamento dos bens citados destinaranse para a compra de nova maquinaria, en particular unha desbrozadora de man e un cortacéspede, necesarios para atender o servizo municipal. O prezo dos referidos bens e o establecido como valor na cláusula 1ª. Correspóndense tamén cos tipos de licitación, mellorables á alza, nos que está incluído o IVE. Serán de conta do adxudicatario os gastos orixinados da contratación. A adxudicación dos presentes contratos realizarase por poxa á alza. Este contrato será obxecto de tramitación ordinaria, polo procedemento aberto. O anuncio de licitación publicarase no Boletín Oficial da Provincia da Coruña. A efectos puramente informativos, o órgano de contratación poderá anunciar a licitación nos medios de comunicación que considere oportunos. Os adxudicatarios abonarán, no prazo dun mes a contar dende a recepción da notificación do acordo de adxudicación e previamente á formalización do contrato, as cantidades respectivas de adxudicación, mediante ingreso a favor do Concello no número de conta que se indique. Poderán tomar parte no proceso de licitación todas as persoas físicas ou xurídicas que teñan plena capacidade de obrar e non estean incursas nalgunha das circunstancias de prohibición para contratar recollidas na normativa de contratación pública, presentando oferta de acordo co modelo de proposición que se determina no presente prego. Estes contratos decláranse exentos de constitución de garantías, tanto de tipo provisional como definitivo. A. As proposicións serán secretas e axustaranse ao modelo previsto neste prego, sen emendas nin riscadas, e a súa presentación implica a aceptación incondicionada polo licitador de todas as prescricións incluídas neste prego e a declaración responsable de que reúne todas e cada unha das condicións esixidas para contratar pola administración. Deberán ir asinadas por quen as presenta. As proposicións presentaranse na Secretaría do Concello, en horas de oficina durante o prazo de QUINCE DÍAS HÁBILES, contados dende o seguinte ao da publicación do anuncio no Boletín Oficial da Provincia, finalizando o prazo ás 14:00 horas do último día hábil. As proposicións poderán tamén ser enviadas por correo, nese caso o licitador deberá xustificar a data de imposición do envío na oficina de correos e anunciar ao órgano de contratación a remisión da oferta mediante fax ou telegrama no mesmo día, e se é o último día da presentación de ofertas antes das 14:00 horas. Sen a concorrencia de ambos os requisitos non será admitida a proposición se a mesma é recibida con posterioridade da data de terminación do prazo sinalado no anuncio. Transcorrido os dez (10) días naturais seguintes dende a recepción da comunicación sen recibirse a proposición, esta non será admitida, e poderá procederse pola mesa de contratación á apertura das plicas efectivamente presentadas en prazo. B. Presentaranse nun sobre pechado no que figurará a inscrición Proposición para tomar parte na poxa para o alleamento do ben moble (desbrozadora ou asento) propiedade do Concello de Santiso. Dentro deste sobre maior conteranse dous sobres, “A e” “B”, pechados coa mesma inscrición referida no apartado anterior, e co subtítulo que se indica no parágrafo seguinte. No interior de cada sobre relacionaranse numericamente, nunha folla independente, o contido do mesmo, na orde que se recolle nos apartados correspondentes deste prego.   O sobre “A” subtitularase “Documentación acreditativa da personalidade e características do contratista”, e conterá os documentos ou copias autenticadas dos mesmos, que a continuación se sinalan: o a) Documento Nacional de Identidade ou fotocopia compulsada. o b) Documento Nacional de Identidade e escritura de Poder, bastanteada e legalizada, no seu caso, si se actúa en representación doutra persoa. o c) No caso de tratarse dunha persoa xurídica, escritura de constitución da sociedade mercantil inscrita no Rexistro Mercantil, e número de identificación fiscal, cando concorra unha sociedade desta natureza. Se non for esixible a inscrición da persoa xurídica no Rexistro Mercantil, a acreditación da capacidade de obrar realizarase mediante a escritura ou documento de constitución, de modificación, estatutos ou acto fundacional, no que consten as normas polas que se regulan a súa actividade. o d) Declaración responsable de non estar incurso en ningunha das causas de prohibición de contratación previstas na normativa de contratación pública. Esta declaración incluirá a manifestación de acharse ó corrente no cumprimento das obrigacións tributarias e coa Seguridade Social impostas polas disposicións legais vixentes. o f) Dirección, teléfono e fax do licitador ou o seu representante na contratación. o g) Documentación acreditativa da solvencia.   O sobre “B” subtitularase”Oferta Económica” e responderá ao seguinte modelo: O abaixo asinante D., maior de idade, con D. N. I. nº. e domicilio a efectos de notificacións en., en nome propio/ou en representación de. con C. I. F da Empresa., tendo coñecemento da convocatoria da poxa anunciada no Boletín Oficial da Provincia de data., solicita tomar parte nesta licitación para o alleamento do ben moble (desbrozadora ou asento) e comprométese a adquirir o mesmo ao prezo de. € (IVE incluído). Lugar, data e firma (lexible) O prego de condicións deste concurso poderá ser examinado e obterse copias do mesmo no Concello de Santiso, dende a publicación do anuncio no Boletín Oficial da Provincia, ata o día da finalización do prazo para a presentación de proposicións. Os criterios de valoración para a resolución da poxa son os de puntuar a mellor oferta con 100 puntos e o resto, sempre que igualen ou superen o tipo, coa puntuación que lle corresponda coa regra da proporcionalidade directa. Cando exista igualdade entre dúas ou máis proposicións, realizarase un sorteo público. A Mesa de Contratación estará composta por: Presidente: Manuel Adán López (alcalde) Vogais: Fernando Suárez Cortizas (concelleiro) Alejandro Alonso Figueroa (secretario-interventor-tesoureiro). Francisco Javier Salorio Álvarez (técnico municipal). Secretaria: María Carmen Pulleiro Guerreiro (con voz e voto) 1.- Concluído o prazo de presentación de proposicións, a Mesa de Contratación, procederá a abrir os sobres “A, “presentados en tempo e forma, e cualificará a documentación xeral contida neles. Se a Mesa observase defectos ou omisións emendables na documentación presentada, comunicarao verbalmente aos interesados. Sen prexuízo do anterior, as circunstancias apuntadas deberán de notificarse aos afectados, concedéndose un prazo de cinco días hábiles para que os licitadores corríxanos ou emenden ante a propia Mesa de Contratación.2.- Se a documentación contivese defectos non emendables ou deficiencias materiais non emendables, rexeitarase a proposición.1. A Mesa de Contratación reunirase ás trece horas do segundo día hábil seguinte ao que termine o prazo sinalado na cláusula 8ª. Reunirase en acto público e dará conta do resultado da cualificación da documentación xeral presentada polos licitadores nos sobres “A”, indicando os admitidos, os excluídos e as causas da exclusión, convidando aos asistentes a formular as observacións que se recollerán na acta da reunión.2. A continuación, a secretaria da Mesa procederá á apertura dos sobres “B” presentados polos licitadores admitidos e dará lectura ás súas proposicións económicas.3. A Mesa de Contratación formulará a proposta de adxudicación ao órgano de contratación. Esta proposta de adxudicación non crea dereito algún a favor do contratista ou contratistas incluído nela.5. Procederase á adxudicación no prazo de 1 mes a partir do día seguinte da apertura das plicas, debendo notificarse a mesma aos licitadores. No entanto, cando o órgano de contratación non adxudique o contrato de acordo coa proposta formulada deberá motivar a súa decisión. Cando non proceda a formalización do contrato polo licitador que resultase adxudicatario, por calquera motivo, antes de proceder a unha nova convocatoria, o concello efectuará unha nova adxudicación ao licitador ou licitadores seguintes a aquel, pola orde en que queden clasificadas as súas ofertas. Serán de conta do adxudicatario todos os gastos relacionados co expediente tales como anuncios, impostos que procedan, honorarios, etc. A formalización do contrato en documento administrativo efectuarase dentro dos dez días hábiles seguintes á data da notificación da adxudicación; constituíndo devandito documento título suficiente para acceder a calquera rexistro público. O adxudicatario estará obrigado ao estrito cumprimento das obrigacións establecidas neste prego. O Concello comprométese a transmitir a plena propiedade e posesión do bens mobles obxecto destas licitacións dende o mesmo momento da formalización en escritura pública do presente contrato. O contrato extínguese por cumprimento ou por resolución do mesmo. O cumprimento das obrigacións adquiridas polas partes en execución deste contrato determina a extinción normal do mesmo. A resolución do mesmo poderá ter lugar pola concorrencia dalgunha das causas previstas neste prego e polas demais previstas no Código Civil para o contrato de compravenda, coas responsabilidades e indemnizacións que poidan proceder a favor da parte non responsable da causa de resolución. É causa de resolución do contrato o incumprimento por algunha das partes dos compromisos ou obrigacións asumidas no contrato e establecidas neste prego. Os contratos que regulan este prego teñen natureza xurídico-privada, e rexeranse pola lexislación patrimonial. Corresponde aos órganos da orde xurisdicional civil o coñecemento das cuestións litixiosas que puidesen xurdir entre as partes. Non entanto, consideraranse actos xurídicos separables os que se diten en relación coa preparación e adxudicación do contrato e, en consecuencia, poderán ser impugnados ante a orde xurisdicional contencioso-administrativa de acordo coa normativa reguladora de devandita xurisdición, tal e como establece o artigo 110.3 da LPAP. Os efectos e extinción rexeranse polas normas de dereito privado. O que se publica aos efectos de exposición pública e convocatoria de licitación (15 días hábiles), en prazos simultáneos. Santiso, 4 de xullo de 2017 O alcalde, Manuel Adán López.